కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఆర్మీ క్యాప్‌తో భారత క్రికెటర్లు.. పాకిస్థాన్ అభ్యంతరం, ఐసీసీకి డిమాండ్
టీమిండియా క్రికెటర్లు ఆర్మీ క్యాప్‌తో మైదానంలో బరిలో దిగడంపై పాకిస్థాన్ అభ్యంతరం వ్యక్తం చేసింది. భారత్‌పై చర్యలు తీసుకోవాలని డిమాండ్ చేసింది. పాక్ జట్టుకు కూడా ఆ దేశ మంత్రులు సూచనలు చేశారు.
Samayam Telugu | Updated:
Mar 9, 2019, 04:08PM IST
ఆర్మీ క్యాప్‌తో భారత క్రికెటర్లు.. పాకిస్థాన్ అభ్యంతరం, ఐసీసీకి డిమాండ్
హైలైట్స్
టీమిండియా క్రికెటర్లు ఆర్మీ క్యాప్‌తో మైదానంలో బరిలో దిగడంపై పాకిస్థాన్ అభ్యంతరం వ్యక్తం చేసింది.
భారత్‌పై చర్యలు తీసుకోవాలని డిమాండ్ చేసింది.
పాక్ జట్టుకు ఆ దేశ మంత్రులు సూచనలు చేశారు.
రాంచీ వన్డేలో భారత క్రికెటర్లు ఆర్మీ క్యాప్‌తో బరిలో దిగడంపై పాకిస్థాన్ ఐసీసీకి ఫిర్యాదు చేసింది. పుల్వామా దాడి ఘటనలో ప్రాణాలు కోల్పోయిన అమర జవాన్ల గౌరవార్థం భారత క్రికెట్ జట్టు ఈ నిర్ణయం తీసుకుంది. ఆటగాళ్లు తమ మ్యాచ్ ఫీజును కూడా అమర జవాన్ల కుటుంబాలకు విరాళంగా ఇచ్చారు. కాగా, కోహ్లి సేన ఈ అంశాన్ని రాజకీయం చేస్తోందని పాకిస్థాన్ ఆరోపించింది. ఈ విషయంలో ఐసీసీ చర్యలు తీసుకోవాలని పాకిస్థాన్ విదేశాంగ మంత్రి షా మహ్మద్ ఖురేషీ డిమాండ్ చేశారు.
‘భారత క్రికెటర్లు తాము ధరించే టోపీ బదులు మిలటరీ క్యాప్‌లను ధరించడాన్ని ప్రపంచం చూసింది. కానీ ఇది ఐసీసీకి కనిపించలేదా? పీసీబీ ప్రమేయం లేకుండా ఈ విషయాన్ని గమనించే బాధ్యత ఐసీసీకి ఉంద’ని ఖురేషీ తెలిపారని పాకిస్థాన్ మీడియా వెల్లడించింది.
“It’s just not Cricket”, I hope ICC ll take action for politicising Gentleman’s game ... if Indian Cricket team ll… https://t.co/hGbdEmSeEO
&mdash; Ch Fawad Hussain (@fawadchaudhry) 1552055915000
ఇదే విషయమై పాకిస్థాన్ సమాచార శాఖ మంత్రి ఫవాద్ చౌధురీ ఘాటుగా స్పందించారు. ఇది క్రికెట్ మాత్రమే కాదని ట్వీట్ చేసిన ఆయన.. కశ్మీర్లో భారత దురాగతాలను గుర్తు చేస్తూ పాకిస్థాన్ క్రికెటర్లు నల్ల బ్యాండ్లు ధరించి మైదానంలో బరిలో దిగాలని డిమాండ్ చేశారు. ఐసీసీ ముందు నిరసన వ్యక్తం చేయాలని ఆయన పీసీబీకి సూచించారు.
మన దేశ సైనికులు ఉగ్రదాడిలో ప్రాణాలు కోల్పోతే వారికి గౌరవ సూచికగా మన క్రికెటర్లు ఆర్మీ క్యాప్ ధరించారు. పాక్ సైన్యం పట్ల గౌరవం ఉంటే పాకిస్థాన్ క్రికెటర్లు కూడా ఆ దేశ ఆర్మీ క్యాప్ ధరించాలి కానీ.. ఈ నల్ల బ్యాడ్జీ సలహా ఏంటో ఆ మంత్రికే తెలియాలి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.